**The Scorpion** (понекогаш именувана само како **Scorpion**) е третиот и последен сингл на Мегадет од албумот *The System Has Failed*. Песната била издадена во 2005 г. а нејзин автор е фронтменот Дејв Мастејн. За разлика од претходните два објавени синглови, „Die Dead Enough" и „Of Mice and Men", оваа песна не била поткрепена со видео запис, па така не успеала да се рангира на табелите во САД. За време на турнејата *Blackmail the Universe*, која почнала во октомври 2004 г. и траела две години, „The Scorpion" била задолжителен дел од репертоарот на Мегадет. Оттогаш па наваму, оваа песна ниту еднаш не била изведена во живо.

Позадина
--------

Оваа песна беше избрана за трет сингл од албумот, но не беше снимен музички запис по тој повод. За дополнителна афирмација, беше изведувана за време на промотивната турнеја за албумот *The System Has Failed*. Со време, песната била испуштена од стандардната сет список на Мегадет, впрочем како и поголем дел од песните на тој албум. И покрај зачестеното присуство на концертите на групата, „The Scorpion" била првата песна на Мегадет што не се рангирала на листата најдобри рок нумери во САД по повеќе од една деценија, по песната „Skin o' My Teeth" од 1993 г. Ова беше прва од редот синглови на Мегадет што нема да се појават на таа табела, сè до песната „The Right to Go Insane" од 2010. Сепак, оваа нумера не била целосно игнорирана од бендот, бидејќи според песната бил крстен делот од мрежното место на Мегадет, во кој тие одговараат на прашања од обожавателите. Омотот од синглот бил ставен како позадина на тоа поле.

Интерпретација на текстот
-------------------------

На едно прашање од нивни обожавател (кој мислел дека песната била напишана за кратките љубовни врски), од бендот откриле дека песната била всушност заснована на една басна од Езоп, во која се говори за човековата склоност кон нанесување зло на блиските. Приказната за скорпијата и жабата била музички обработена во оваа композиција. Се смета дека басната за скорпијата и жабата потекнува од западноафриканските племиња, уште од античко време.

Дејството во басната започнува со молба од скорпијата до жабата, во која скорпијата барала да биде пренесена до другата страна на реката. Жабата не сакала да ја исполни молбата, бидејќи се плашела да не добие отровен убод. Скорпијата ѝ одговорила дека ако ја убоде, тогаш и двете би се удавиле. Слушајќи го ова, жабата се согласила. Но, на средина од реката, скорпијата ја боцнала жабата, запечатувајќи ја нивната трагична судбина. Кога била запрашана зошто го сторила тоа, таа одговорила: „Јас сум скорпија. Таква ми е природата." Според еден друг раскажувач, последните зборови на скорпијата биле: „Подобро и јас да загинам отколку да дозволам непријателот да живее."

Рефренот е најдобар пример за тоа како приказната е вплетена во песната: „Пред да ти се искачам на грбот, ќе ветам дека нема да те боцнам" се однесува на делот кога скорпијата се качува на жабата и кажува дека нема да ѝ наштети. Во стихот „Ќе ти го кажам она што сакаш да го слушнеш, но нема да се заколнам" се искажани лагите на скорпијата, а во следниот стих „Ќе се однесувам како кон куче додека ти го вбризгувам отровот" дознаваме дека скорпијата имала нечесни намери. Крајот на рефренот е објаснувањето на скорпијата зошто ја убила жабата со зборовите „Се преправаше дека не знаеш оти сум скорпија".

Список на песни
---------------

1. „The Scorpion" (радио верзија) – 3:59
2. „The Scorpion" (студиска верзија) – 6:00

Музички персонал
----------------

* Дејв Мастејн - вокал, водечка гитара и солажи
* Крис Поланд - ритам гитара
* Џими Ли Слоас - бас гитара
* Вини Колајута - тапани

Наводи
------

1. ↑  повеќе (2005). „The Scorpion". *eil.com*. Посетено на 9 ноември 2010.
2. 1 2  повеќе (2005). „The Scorpion". *rateyourmusic.com*. Посетено на 9 ноември 2010.
3. ↑  „Мегадет > Табели & награди > Билборд синглови". *Allmusic*. Macrovision. Посетено на јануари 5, 2009.
4. ↑  „*Blackmail the Universe* (репертоар)". *Setlistfm.com*. Посетено на 9 ноември 2010.
5. ↑  Hot Mainstream Rock Tracks (16 септември 2010). „The Right to Go Insane charts at 34". Посетено на 30 април 2010.
6. ↑  The Scorpion (2010). „The Scorpion". Архивирано од изворникот на 2012-12-28. Посетено на 9 ноември 2010.
7. ↑  The Scorpion (16 јануари 2005). „What is The Scorpion about?". Архивирано од изворникот на 2013-05-30. Посетено на 9 ноември 2010.
8. ↑  „The Farmer and the Viper". *Hausa tales and traditions: an English translation of 'Tatsuniyoyi no Hausa'*. стр. 416. Посетено на 1 август 2010.
9. ↑  „The Scorpion and the Fox". 2010. Посетено на 21 мај 2010.
10. ↑  „better we should both perish". 2010. Посетено на 21 мај 2010.
11. ↑  „The Scorpion Lyrics". *Elyrics.net*. 2004. Архивирано од изворникот на 2012-07-03. Посетено на 9 ноември 2010.
12. ↑  „The Scorpion Lyrics". *Oldielyrics.com*. 2004. Посетено на 9 ноември 2010.

Надворешни врски
----------------

* Текстот на песната
* Перформанс од The Scorpion на YouTube

Поврзано
--------

* Мегадет
* The System Has Failed

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Megadeth |
| --- |
|  |
| 
**Дејв Мастејн** **·**  **Дејвид Елефсон** **·**  **Шон Дровер** **·**  **Крис Бродерик**Крис Поланд **·** Гар Семјуелсон **·** Џеф Јанг **·** Чак Белер **·** Ник Менза **·** Марти Фридмен **·** Џими Деграсо **·** Ал Питрели **·** Џими Слоас **·** Вини Колајута **·** Џејмс Мекдонаф **·** Глен Дровер **·** Џејмс Ломензо |
|  |
| Студиски албуми | *Killing Is My Business... and Business Is Good!* **·**  *Peace Sells... but Who's Buying?* **·**  *So Far, So Good... So What!* **·**  *Rust in Peace* **·**  *Countdown to Extinction* **·**  *Youthanasia* **·**  *Cryptic Writings* **·**  *Risk* **·**  *The World Needs a Hero* **·**  *The System Has Failed* **·**  *United Abominations* **·**  *Endgame* **·**  *Thirteen* **·**  *Super Collider* |
|  |
| Албуми во живо | *Rude Awakening* **·**  *Gigantour* **·**  *Unplugged in Boston* **·**  *That One Night: Live in Buenos Aires* **·**  *Rust in Peace Live* **·**  *The Big 4 Live from Sofia, Bulgaria* |
|  |
| Мини албуми | *Last Rites* **·**  *Maximum Megadeth* **·**  *Hidden Treasures* |
|  |
| Компилации | *Capitol Punishment* **·**  *Still Alive… and Well?* **·**  *Back to the Start* **·**  *Warchest* **·**  *Set the World Afire* |
|  |
| Видео албуми | *Rusted Pieces* **·**  *Exposure of a Dream* **·**  *The Making of Youthanasia* **·**  *Behind the Music* **·**  *Rude Awakening* **·**  *Video Hits* **·**  *Arsenal of Megadeth* **·**  *That One Night: Live in Buenos Aires* **·**  *Live in San Diego* **·**  *Rust in Peace Live* **·**  *The Big 4 Live from Sofia, Bulgaria* |
|  |
| Синглови | „Mechanix" **·**  „Wake Up Dead" **·**  „Peace Sells" **·**  „Mary Jane‎" **·**  „In My Darkest Hour" **·**  „Liar‎" **·**  „Hook in Mouth" **·**  „Holy Wars... The Punishment Due" **·**  „Hangar 18" **·**  „Go to Hell" **·**  „Symphony of Destruction" **·**  „Foreclosure of a Dream‎" **·**  „Sweating Bullets" **·**  „Skin o' My Teeth" **·**  „Angry Again‎" **·**  „99 Ways to Die" **·**  „Train of Consequences" **·**  „À Tout le Monde" **·**  „Trust" **·**  „Almost Honest" **·**  „Use the Man‎" **·**  „A Secret Place" **·**  „Crush 'Em" **·**  „Insomnia" **·**  „Breadline" **·**  „Moto Psycho" **·**  „Dread and the Fugitive Mind" **·**  „Die Dead Enough" **·**  „Of Mice and Men" **·**  „The Scorpion" **·**  „Gears of War" **·**  „À Tout le Monde (Set Me Free)" **·**  „Never Walk Alone… A Call to Arms" **·**  „Head Crusher" **·**  „The Right to Go Insane" **·**  „Public Enemy No. 1" **·**  „Whose Life (Is It Anyways?)" **·**  „Super Collider" **·**  „Kingmaker" |
|  |
| Турнеи | Clash of the Titans **·**  Gigantour **·**  American Canrnage Tour **·**  European Carnage Tour **·**  |
|  |
| Поврзани статии | Дискографија **·**  Награди и номинации **·**  Членови **·**  Вик Ретлхед **·**  Gigantour **·**  Металика **·**  Slayer |

 |